
PERSOANELE 


în ordinea intrării în scenă 


Vocea magicianului CRIS 

ANNETTE, asistenta şi secretara lui, tânără, nostimă 
GLOSS, filosof 

RENATA, doamnă trecută, din lumea bună 

ROBBIN, fizician, tehnocrat, nepotul ei 

BOSSE, ministru 

HYPERIN, scriitor 

EVY, fată frumoasă 


TABLOUL | 


Moment îndepărtat în viitor. Decorul reprezintă biroul 
de primire al asistentei şi, alături, anticamera de relaxare, 
pe lângă cabinetul unui magician. Acesta practică 
medicina clandestin. In birou, unde asistenta secretară 
primeşte, înregistrează pacienţii şi le completează fişele, 
se află un tablou de comandă cu multe şi misterioase 
butoane, aparate de tipul magnetofoanelor şi un videofon 
prin care Annette, secretara, vorbeşte cu Cris, 
magicianul. Pe acesta nu-l vedem, îi auzim doar vocea. Pe 
perete atârnă un imens portret al lui. E un bărbat tânăr, 
cu barbă mare, neagră, îmbrăcat într-o cămaşă — caftan 
albă. Pe pieptul dezgolit îi atârnă un şiret cu medalion. 
Are ochi vicleni şi arzători. Anticamera vecină e 
amenajată ca salon de relaxare. Mai multe despărţituri, 
ca nişte boxe agreabile, cu fotolii-pat, din cele ce pot fi 
aranjate în orice poziţie. Măsuţe, flori etc. Boxele pot ἢ 
separate între ele prin pereţi culisanţi sau perdele sau 
orice alt sistem care să permită izolarea lor rapidă sau 
unificarea lor, la fel de rapidă, într-o singură încăpere. Ne 
aflăm în cosmos, nu pe Terra. Pe o planetă naturală sau 
pe una creată de om. Autorul simte nevoia unui spaţiu 
mirific şi apăsător, în centrul căruia anticamera pluteşte 
ca o capsulă. Poate fi noapte sau zi sau crepuscul. 

Poate fi o zi artificială, înconjurată de vasta noapte a 
cosmosului. 


VOCEA LUI CRIS (păstoasă, încleiată de băutură): Totul e 
în ordine? 

ANNETTE: Perfect. 

VOCEA LUI CRIS: Aghiazmatarul? 

ANNETTE: Plin. (Toarnă ceva într-un vas, amestecă.) Am 
nimerit un dozaj bun. Grozav parfum! (Se parfumează 
puțin în dosul urechilor.) 

VOCEA LUI CRIS: Encefalofonul? 


(Annette apasă pe un buton, se desfăşoară banda unui 
magnetofon şi se aude, ca dintr-un butoi sau ca din 
fundul pământului, glasul unei conştiinţe: „Eşti un gândac 
bălos, un şarpe rece, dezgustător. Îmi vine să te strivesc 
sub căleti “) 


VOCEA LUI CRIS: Perfect! (îşi aduce ceva aminte.) 
Legătura cu Terra! A fost mecanicul s-o repare? 

ANNETTE (p/ictisită): Bărbaţii ăştia! Găseşte-mi tu, dacă 
poţi, un meseriaş care să vină când îl chemi. 

VOCEA LUI CRIS: Semiobscuritatea? 

ANNETTE: Fă bine, Cris, şi comandă mai puţin! (Potriveşte 
luminile.) Şi bea mai puţin! Nu uita cum era s-o păţim 
cu ultimul pacient. L-ai întrebat de ce crede în tine, 1 |- 
ai încredinţat că tu eşti un escroc şi el un tâmpit: 

VOCEA LUI CRIS: Ţi-am spus, Annette, că singurul lucru 
care-mi ajută când sunt mahmur, e zeama de varză. Şi 
tu nu-mi dai. 

ANNETTE: Şi eu ţi-am mai spus că trufandale de-astea se 
găsesc numai pe Terra. N-am să bat atâta drum ca să-ți 
satisfac toate bâzdâcurile. (Soneria.) Tăcere! Vine 
cineva. 


(Intră Gloss). 


GLOSS: Gloss. 
ANNETTE (se uită în dosare): A, dumneavoastră sunteţi 


5 


celebrul filosof, recomandat de... în ordine... e o 
persoană discretă, serioasă... Sunteţi mai mult decât 
punctual, 

GLOSS: Deprinderi de dascăl. 

ANNETTE: Nu-mi luaţi în nume de rău o întrebare, 
deplasată poate... 

GLOSS: Vă rog. Unei femei ca dumneavoastră nimic; nui 
se poate lua în nume de rău. 

ANNETTE (râde): Credeţi realmente că sunt femeie? 

GLOSS (perplex):!!! 

ANNETTE: Femeie naturală? Pur şi simplu femeie? 

GLOSS: Desigur, noi filosofii, facem un distinguo între 
numen şi fen6men, e o diferenţă de esenţă, dar dacă 
ne ghidăm după aparenţe şi după bunul simţ comun... 

ANNETTE (tristețe simulată): Amăgitoare aparente! Sunt 
un biet robot! Ultimul strigăt. Pun şi întrebări. 

GLOSS: Şi eu un şoarece de bibliotecă. Nu privesc în jur. 
Nu citesc presa cotidiană. Nu mi-aş fi putut imagina tă 
am ajuns la asemenea realizări tehnice. Dar întrebarea 
pe care voiaţi... 

ANNETTE: Dumneavoastră sunteţi cel mai renumit 
reprezentant al raționalismului cosmic. 

GLOSS (întrerupe, modest): Să nu exagerăm. 

ANNETTE: Da, da. Unanim recunoscut. E doctrina oficială. 
A învins în tot sistemul planetar. Ce căutaţi la noi? 
Dubioşi, periculoşi, iraţionali... 

GLOSS: îmi acord unele mărunte slăbiciuni şi contradicții. 
Ca să rămân uman, să nu pierd contactul cu solul. 

ANNETTE (umblă la fişe): Boala? 

GLOSS: Dorm prea mult. 

ANNETTE: Pe cine deranjează? 

GLOSS: Pe mine. Am de scris o sută douăzeci şi cinci de 
volume despre morala omului nou în orânduirea 
cosmică. E o socoteală elementară: dacă un om normal 
trăieşte în medie două sute cincizeci de ani tereștri, 
dacă eu, din cei aproximativ şaptezeci şi cinci de ani 
cât mai am de trăit, dorm şaptezeci de ani, când o să 

mai pot duce la capăt planul de perspectivă? 
ANNETTE: Aţi încercat totul? 


GLOSS: Totul. 
ANNETTE: Dumneavoastră recitiţi totdeauna ceea ce 
scrieţi? 


GLOSS: Desigur. Dar de ce mă întrebaţi? 

ANNETTE: Aşa. În legătură cu somnul. (Notează ceva, íl 
duce la vasul cu parfum.) Muiaţi-vă trei degete aici. 
Umeziţi-vă tâmplele. 

GLOSS: Trebuie? 

ANNETTE: Sine qua non. Vă rog poftiţi alături, în salonul 
de relaxare. (// conduce la o boxă, îl instalează în 
fotoliul-pai.) Relaxaţi-vă. Nicio constrângere. Membrele 
libere, ca ţi cum aţi pluti. Nu vă gândiţi la nimic. 

GLOSS: Nu pot. Boală profesională. 

ANNETTE: Atunci căutaţi să vă gândiţi numai la lucruri 
plăcute: la linii curbe, la forme suculente, la caise 
coapte, la piersici, de pildă. 

GLOSS: La roboţele? 

ANNETTE: Dacă vă plac. (Trece alături, în biroul ei.) 


(Intră valvârtej Renata însoțită de Robbin.) 


RENATA: Am întârziat? Sunt distrată. Totdeauna întârzii. 
Lumea spune că e un defect feminin, fermecător, dar 
credeţi-mă, eu sunt nefericită. Nu ştiam unde am pus 
adresa. Am golit de trei ori poşeta. Nu am găsit-o. 
Culmea, era în poşetă. 

ROBBIN: Noroc de nepotu! 

RENATA: Venim de pe Terra. O femeie la vârsta mea, 
fiindcă nu mai sunt tânără, nu-i aşa? — (nimeni nu 
protestează) — nu spuneţi nu, nu mai sunt tânără, când 
ai trecut de o sută cincizeci de ani, ce-ţi mai poate 
viaţa oferi? Cum spuneam, la vârsta mea, ce să mai 
umblu brambura prin cosmos, M-am retras pe Terra, la 
ţară, într-o vilişoară modestă, ceva foarte amuzant, 
amenajată într-o veche moară atomică dărăpănată, mi- 

a transformat-o un tânăr arhitect de gust, nu mi-a luat 
mai nimic, a făcut-o aşa, din simpatie... 

ROBBIN (se uită Ι8 ceas): Tanti Renata... 

RENATA: Nepotu-meu e totdeauna grăbit. E fizician. Un 
mare savant. A încuiat timpul în laborator, l-a 
domesticit. Îi mănâncă din palmă, ca un căţeluş, uite- 
aşa, uite-aşa. Dar când e vorba de timpul /ui, personal, 
când să giugiulească şi el o fată, să joace un bridge, sa 
stea la o parolă, nimic, s-a terminat cu îmblânzitorul. E 
mai rău decât un sclav. Nu şi-a găsit timp nici să se- 
nsoare. Flăcău tomnatec. Şi ce fată ar refuza o partidă 
ca el? Spuneţi şi dumneavoastră, domnişoară, ce fată? 

ROBBIN: Nu mi-am găsit timp să mâ-nsor, dar să te-aduc 
de pe Terra aici, mi-am găsit. 

RENATA: Atât mai lipsea! Bolnavă cum stat, şi cu 
circulaţia asta înnebunitoare prin spaţiu, să mă laşi să- 
mi conduc singură: racheta! 

ANNETTE (umblă la fişe): De ce suferă doamnă? 

ROBBIN (o ia înainte Renalei): Mătuşă-mea are fobia 
automatelor antropomorfe. Nu-l mai suportă nici pe 
robotul şofer. Înainte era o destindere pentru ea — şi o 
mare satisfacţie pentru familie — când făcea cu roboții 
domestici câte o partidă de canasta. li procurasem trei 
roboţi spirituali, bine construiți, binecrescuţi. De câtva 
timp încoace îi repugnă. Face crize de melancolie. Are o 
nevoie morbidă, permanentă, de fiinţe umane naturale. 
Mereu e ta vizită pe altă planetă, la alte neamuri. O 
persoană amuzantă, delicioasă cum e dânsa e 
totdeauna binevenită. Dar după câtva timp, neamurile 
din cosmos, devin dezagreabile, îşi dau drumul 
grosolăniei specifice humanoidelor de gradul 1, şi 
mătuşă-mea se vede nevoită să le abandoneze. ŞI 
iarăşi criză depresivă, iarăşi palpitaţii, iarăşi o poftă de 
mâncare nebună  tare-i creează o serie de 
dezagremente. 

RENATA: Bestie savantă! Aşa mă vezi tu! 

ANNETTE (obiectiv, profesional): La vârsta critică aţi făcut 

toate cele necesare? 

RENATA: Tineret necruţător! Da. La o sută douăzeci de 
ani mi-am făcut şi grefa ficatului, şi grefa cordului, 5/΄ 
(jenați), hmm! toate; celelalte mici intervenţii de’ 
rigoare. 

ANNETTE (notează): Şi nu v-a ajutat la nimic. 

RENATA: La nimic, fetiţo. Nepăsarea, răceala lumii 
moderne mă omoară. Uite nepotul ăsta! Crezi c-ar veni 
să mă vază dacă nu l-aş bombarda cu mesagii? Mereu 
în laborator. Sau la conducere, Câteodată îmi vine să 
cred că se simte mai bine printre, roboții lui decât ta 
mijlocul mătuşilor, al unchilor. Parcă a uitat ce- 
nsemnează afecţiune. Eu înţeleg, ştiu. Ce răspundere, 
apasă pe umerii lui. De el depind destinele a bilioane 
de oameni. Din tată-n fiu Robbinii conduc Trustul 
Cosmic al robotocreaţiei... 

ANNETTE  (stupefiata): Dumneavoastră sunteţi acei... 
Robbini celebri... 

RENATA: Nu o să-i cer tocmai eu să abdice de la misiunea 
lui. Suntem o dinastie. Trebuie să ne asumăm poverile. 
Dar eu nu mai suport roboții. Ce să fac? Nu-i mai 
suport. Noi ti facem dar să nu-i mai am pe lângă mine. 

ANNETTE (ia poziție de drepți. Lui Robbin): Şefule, să 
trăiţi! 

ROBBIN: Robot? Din ce unitate? 

RENATA (dezolata de gafa pe care a făcut-o): Sunt 
dezolată, domnişoară. Există roboţi foarte „bine”. Eu 
am avut toată viaţa prieteni proveniți dintre 
dumneavoastră. 

ANNETTE (ironică): Sunt fericită, doamnă. Vă recunosc. 
Faceţi parte din categoria celor ce spun: „E robot, dare 
cumsecade”. 

ROBBIN (sever): Te-am întrebat din ce unitate? 

ANNETTE (reia poziția de drepți): Să trăiţi! Selene 3! 

ROBBIN (se apropie de ea. O cercetează ca specialist, îi 
examinează rădăcina părului, unghiile, ochii etc. Şi îi 
spune sec, sarcastic): Ilmpostoare mică! Eşti femeie. 

(Renatei.) La ce te poţi aştepta în spelunca asta de 
magicieni! (Se uită la aparataj.) Cuib de tâlhari. Te 
previn, scumpă mătuşă, că oricine intră aici, se poate 
alege, ca nimic, cu două sute de ani recluziune în 
centrul de reeducare de pe Terra. (Renata se 
alarmează.) Nu-i vorba de noi. Nu vom avea nicio 
neplăcere, nu te speria. (Annettei.) Dar de bieţii 
muritori de rând, nu vă e milă, domnişoară? Ştiţi ce 
riscă! Şi nu numai ei. Şi dumneata. (Renatei.) Uite, 
tanti, vezi acest aparat? Instrumentul diavolului. 
Encefalofonul. Datorită lui s-a declanşat ultimul 
cataclism cosmic. Şi aşa cum stăm cu pacea la periferia 
sistemului solar... 

ANNETTE: Vă rog, treceţi în camera de relaxare. Doamnă, 
muiaţi-vă un degeţel, aşa... (Îi arată ce are de făcut.) 
RENATA: Ah, ezoteric! Mă-nfioară. Şi ce bine miroase. 
Cecul cu onorariul l-aţi primit... N-aş putea avea şi eu o 

sticluţă? 

ROBBIN: Tanti e strângătoare. Totul prinde bine la casa 
omului. 

ANNETTE: Regret. E apă sfinţită de maestrul Cris prin 
atingere în timpul transei. 

ROBBIN: Apă de toaletă TRANSA, ar fi un nume fascinant, 
îl voi pasa gra-tu-it prietenului meu care conduce 
trustul parfumului. (Annettei.) Ce să caut eu cu 
bolnavii? O s-o aştept pe doamna aici. (Gest de refuz 
din partea Annettei.) Nicio grijă. Frivolităţile nu-s 
specialitatea mea. 

ANNETTE: Există un regulament al casei. Vă rog 
respectuos, respectaţi-l. Treceţi dincolo. Un pic de 
relaxare nu strică nimănui. 


(Îi conduce, le di instrucțiunile necesare. În acest 
răstimp, intră furios, în birou, ministrul. Se învârteşte ca o 
fiară prinsă-n cuşcă. Annette revine.) 

BOSSE: Eşti secretara? (Annette confirmă.) Halal 

secretară! Vi s-a comunicat cine sunt, nu? Vi s-a 
comunicat că am nevoie de un incognito perfect. 

ANNETTE (se uită în dosare): Sunteţi domnul Bosse. 
Ministrul Coordonării Sistemelor de Adaptare Psiho- 
Sociale. O deficiență de adaptare? 

BOSSE (o măsoară): O secretară n-are voie să fie mai 
deşteaptă decât îi cere slujba. Un negustor n-are voie 
să fie mai deştept decât clientul. Un ministru n-are voie 
să fie mai deştept decât prim-ministrul. Dacă vrea să 
rămână ministru. Aşa că... fără impertinenţe. Voi 
vindeţi magie, mister şi nu ironii. Vreau să fiu servit 
cum trebuie. Ne-am înţeles că voi fi singur la 
consultaţie. De un sfert de oră mă învârtesc jos, prin 
faţa casei. Inaintea mea au intrat un domn şi ο 
doamnă. 

ANNETTE: Robbinii, domnule ministru. 

BOSSE: Robbin? Care Robbin? Robbin... Robbin? 

ANNETTE (cu acelaşi înțeles): Robbin Robbin! 

BOSSE: Ah! 

ANNETTE: Vă asigur, suntem o instituţie serioasă. Niciun 
pericol de indiscreţie. (Gest în sus, spre plafon.) Cei 
care vin la noi fac parte dintr-o lume... Îmi îngădui să 
vă cer unele date. Aşadar, perfect adaptat. 

BOSSE: Perfect. Sunt un veteran al mişcării pentru 
adaptarea  psihosocială în orânduirea cosmică. 
Modestelor merite pe care le-am avut În această luptă 
grea le datorez, şi postul pe care îl ocup. Scepticii, 
nihiliştii, destructivii, nu mă iartă. Mă urmăresc. Printr-o 
reţea încâlcită de influenţe încearcă să agite spiritele. 
Înţelegi? 

ANNETTE: Înţeleg. 

BOSSE: l-am anihilat socialmente, dar nu se astâmpără. 
Fac pui. Dau alarma. Că am fi într-o situaţie 
dezastruoasă. 

ANNETTE: Ce ne lipseşte? Nu simt nimic... 

BOSSE: Pericol de degenerare, spun bezmeticii. Indivizi 
antisociali, lipsiţi de răspundere. Echilibru amăgitor, 

spun ei. Oamenii se abrutizează, se maşinalizează. 
(Parodiază.) Stările paroxistice ale unor colectivităţi 
degenerate ar putea duce la un nou şi total cataclism 
cosmic!... Nebunii ăştia mă urmăresc. Cum închid 
ochii... îi surprind. 

ANNETTE: Îi surprindeţi? 

BOSSE: Da. Vin cu paşi mari, de o poştă, în ghete de fier, 
spre mine. (Halucinat.) În fruntea lor Turbatul, 
Răzvrătitul. Intră în biroul meu, se repede la fotoliul 
meu, îl trage de sub mine, eu cad, el râde, şi se 
năpusteşte cu ghetele lui de fier... 

ANNETTE: Se întâmplă des? 

BOSSE: în fiecare noapte. Şi uneori şi ziua. 

ANNETTE: Alte neajunsuri? 

BOSSE: Cum adică? 

ANNETTE: Fizice. Fără jenă. E totuşi un cabinet medical. 

BOSSE (detaşat, ştiinţific): Cum începe atacul lot; sunt 
nevoit să alerg undeva... Noaptea, treacă-meargă. Ziua 
e penibil. Uneori sunt în şedinţa Consiliului de Miniştri. 
Un dezagrement mărunt dar supărător. Nici allopaţii, 
nici homeopaţii nu i-au dat de rost. Şi iată-mă pe mine 
la voi, vrăjitorii. 

ANNETTE: Pe care, în alte împrejurări, îi trimiteţi pentru 
două sute de ani la reeducare. Ca să nu vă zdruncine 
teza adaptării. 

BOSSE: Există o rațiune supremă, a intereselor de stat... 
pentru a mă exprima în termeni arhaici. Statul nu mai 
există, dar unele funcțiuni ale lui sunt eterne. 

ANNETTE (pe gânauri): Eterne! încă un cataclism şi s-a 
isprăvit cu vremea, s-a isprăvit şi cu eternitatea. (Se 
reculege, îti revine.) 

BOSSE: Opera lor! A nihiliştilor! Au ajuns şi secretarele, 
cele mai dulci făpturi de pe lume, să facă literatură 
abisală! 

ANNETTE: Să trecem în camera de relaxare. 


(Scurta ceremonie a parfumului.) 

BOSSE: Vă atrag din nou atenţia că dacă transpiră ceva, 
dacă telepresa află de vizita mea... 

ANNETTE: Nicio teamă, domnule ministru. 

BOSSE: Nu pentru mine mă tem. În persoana mea sunt 
periclitate; echilibrul, liniştea sistemului cosmic. Postul 
pe care-l ocup e o supremă corvadă. Toată lumea mă 
urăşte. Unii mă linguşesc. Nimeni care să mă 
înţeleagă... (Se apropie de Annette, incearcă s-o 
mângâie, ea se fereşte.) 

ANNETTE: Feriţi-vă. Sunt robot. 

BOSSE: Eu sunt robust. Am apetit şi variaţia nu-mi 
displace. 

ANNETTE: Vă priveşte. (Mimează indignarea.) Credeţi că 
dacă-s o biată maşină, vă puteţi permite orice. 

BOSSE: Nu fi cruntă, floricico. Viaţa e scurtă. Maşină, 
nemaşină trebuie s-o trăim. Repede. S-o luăm cum e. 
(Trec împreună în camera de relaxare. Instalarea în 
boxă. Annette se întoarce! în birou.) 

ANNETTE: Cris! Trezeşte-te. Dacă mai bei mult, ο păţim. 
La sigur. 

VOCEA LUI CRIS: Ţi-am spus să-mi dai zeamă de varză. 

ANNETTE: Ai o idee fixă. Am să te duc la concurenţă să te 
consulte. Fă-ţi o cafea tare. Avem alături o fobie 
antirobot, ο somnolenţă filosofică şi unul „perfect 
adaptat” care are halucinaţii. 

VOCEA LUI CRIS: Banal. Cazuri simple. S-a încheiat lista? 

ANNETTE: Mai avem doi. (Soneria.) A venit. Te implor, 
Cris, nu mai bea. 


(Intră Hyperin într-o stare de euforie alcoolică ce poate 
oricând să se transforme în furie.) 


HYPERIN: Sunt Hyperin. Pseudonimul. M-a botezat un 
ticălos de prieten şi-a dispărut. Descurcă-te cum poţi. 
Pseudonimul te obligă. Fă-l celebru. l-a păpat lui 
Hyperion o vocală şi mi l-a plasat, aşa, ciung. Hyperion: 

o stea. Hyperion — un titan — ştii dumneata, fiul lui 
Saturn... Paradoxal, Hyperion e şi un gândac carnivor. 
Eu nu sunt nici gândac, nici titan, nici astru. Mi-a 
mâncat o literă. Hyperin, în intuiţia genială a amicului 
şi naşului meu, vine de la hyper — îţi aduci aminte din 
liceu — hiperbolic, hipertrofie, excesiv. Prea mult. Am 
ceva prea mult. 

ANNETTE: Observ. 

HYPERIN: A, nu, nu observi. Dumneata observi că 
vorbesc. Dar eu văd, văd prea mult. 

ANNETTE: E rău? 

HYPERIN: închipuieşte-ţi că eşti un adolescent. Că stai în 
dosul ferestrei şi priveşti oamenii de pe stradă. Unii 
merg încet, alţii grăbiţi. În pas elastic. Şchiopătând. 
Perechi-perechi. Singuri. Un copil. O bătrână. Aferaţi. 
Indiferenţi. Şi tu îi vezi pe toţi cum merg spre moarte, 
grăbiţi, aferaţi, indiferenți. Într-un şuvoi absurd, 
nesfârşit. 

ANNETTE: Îmi amintesc. Am trăit şi eu asta. Demult. 

HYPERIN: E insuportabil, nu? Durează o clipă. O viziune, o 
senzaţie din care ne aruncăm afară cât mai repede. Ne 
sufocăm. (Scurtă pauză.) A fost o parabolă. Nu asta văd 
eu. Nu chiar aşa. 

ANNETTE: Ce? 

HYPERIN: Bilioane de oameni, îndopaţi, condiţionaţi, 
recondiţionaţi, aferaţi, indiferenți, merg, aleargă, se 
târăsc spre degenerare, spre dezastru. 

ANNETTE: Creierul savanților noştri e de trei ori mai bine 
utilat ca al oamenilor istorici. Conexiunile nervoase 
infinit superioare. Asta nu ştiu din liceu. De la grădiniţă. 

HYPERIN: Ai cunoscut vreunul? Nu la cosmoviziune. 
Personal. 

ANNETTE: Acum câteva minute. Robbin. 

HYPERIN: Sunt monstruoşi. Înspăimântători. 

ANNETTE: Asta părea destul de drăguţ. Cam pricăjit dar 
agreabil. Stai. Ai dreptate. Am simţit şi eu ceva straniu. 
Nu mi-a făcut curte. 

HYPERIN: Eu am un creier primitiv, istoric, 
subdimensionat dar o inimă cosmică. Dă-mi voie să-ţi 
sărut mina. (/-o sărută.) 

ANNETTE: E de robot. 

HYPERIN: N-am prejudecăţi. 

ANNETTE: Neo-sodomie. Relaţii cu roboții. Abatere de la 
morala cosmică. Stricarea rasei. Maşinalizare. O sută 
de ani recluziune în centrul de pe Terra. 

HYPERIN: Sunt antrenat. Am mai făcut douăzeci de ani. 
Graţiat cu ocazia aniversării a zece mii de ani de la 
instituirea ordinei cosmice. 

Annette (cu sentimente tulburi, contradictorii): Ai stat... 
acolo... pentru delictul... cu roboţii...? 

HYPERIN: Mult mai grav. Pentru delictul... cu... adevărul. 
Ţi-am spus că văd. Ai observat că vorbesc. Am vorbit 
deschis în FALUM, nebănuind că... 

Annette (şocată): Cum? Falus? 

HYPERIN: Asociaţia noastră clandestină: Filosofie, artă, 
libertate, umanism. FALUM! 

ANNETTE: Fa — lum? Nu-i prima oară când o literă joacă 
rol de destin în viaţa dumitale. 

HYPERIN: Nu eşti prima domnişoară care-şi exprimă 
regretul pentru înlocuirea acestei litere. 

ANNETTE:  Obraznicule. Eu am făcut o constatare 
obiectivă. Continuă. 

HYPERIN: Le-am spus prietenilor mei din FALUM că e 
momentul să acţionăm. Că nu mai putem sta cu 
mâinile-n sân când depresiunile, spleenul, dezaxarea, 
dezumanizarea, stările de paroxism sau de indiferenţă 
absolută fac ravagii, iau proporţii înspăimântătoare. Că 
teza oficială a echilibrului şi-a adaptării e o crimă. Că 
omenirea, naivă, îndobitocită, merge cu paşi repezi 
spre cataclism. 

ANNETTE: Şi s-a găsit un prieten care te-a denunţat. 

HYPERIN: De unde ştii? 

ANNETTE: Creierul meu de robot a făcut o legătură logică. 

HYPERIN: Ticălosul viza sus, foarte sus. Şi a ajuns. Eu am 

fost o treaptă. Azi patronează, cu făptura sa adaptată, 
fericita adaptare a sistemului nostru planetar. 

ANNETTE: Pot să-ţi văd ghetele? 

HYPERIN (ridică un picior, îşi examinează talpa): Nu m-am 
şters bine pe picioare? Talpă de crep. Bătrâna talpă de 
crep. O prefer tălpilor zburătoare. Nostalgia ţărinei. 

ANNETTE (zâmbeşte): Credeam că-s de fier. Am motivele 
mele. Să-ţi fac fişa. Să sintetizăm. Ce te aduce la noi? 

HYPERIN: lrealitatea. Sentimentul irealului. De când am 
ieşit grațiat din „pensionul” de pe Terra am o senzaţie 
acuta, insuportabilă de inexistenţă. Merg la un bar. 
Beau un coniac. Cine bea coniacul? Nu ştiu. Nu mă 
găsesc. Mi-am pierdut eul. lnăuntru nu e. Afară nu e. ŞI 
deodată se uită la mine, de pe stradă, prin geamul 
vitrinei, un eu de demult, de demult, atât de tânăr, de 
străin, de necunoscut. 

ANNETTE: Eşti tânăr şi acum. 

HYPERIN: Aparent. Cel care striga lumii adevărul e în altă 
lume, dincolo de geam, la o distanţă incomensurabilă. 
ΕΙ e frumos, e strălucitor. Hyperion. 

ANNETTE (încearcă să glumească, să schimbe atmosfera) 
^ Dedublarea e desuetă, romantică. Pacienţii noştri 
sunt cel puţin triplaţi, qguadruplaţi. 

ΗΥΡΕΒΙΝ (își urmăreşte viziunea): Şi deodată tânărul 
frumos din faţa geamului se schimonoseşte, se umflă. 
Ochii i se întăresc. | se fac de beton. Gura i se face o 
peşteră neagră, plini de venin. Bosse, diavolul îmi 
ciocăneşte la geam: „Vino la mine. Putem trăi bine 
împreună, în aceeaşi piele.” ...Şi eu cine sunt? Sunt eu? 
Sunt el? Exist?... 

ANNETTE: Suferi, deci exişti... 

HYPERIN (se reculege, revine la tonul diurn): Roboţelule, 
eşti suspect. Robotii pot fi logici, inteligenţi. Lirici chiar. 
Nu subtili. 

ANNETTE: Vino în camera de relaxare. Aşa, udă-ţi puţin 
tâmplele. O să-ţi facă bine. (ÎI instalează în boxa cea 
mai îndepărtată ie Bosse. Se întoarce în birou. Lui Cris.) 

Mă auzi? Sunt puţin îngrijorată. Doi pacienţi se cunosc, 
au un conflict. 

VOCEA LUI CRIS: Ei şi? 

ANNETTE: La tine toate sunt „ei şi?” Uşor îţi vine! Eu 
trebuie să scot castanele din foc. (Soneria. Intră 
superba Evy. Annette o contemplă, îi zâmbeşte.) Ce vă 
aduce la noi? Sunteţi întruchiparea sănătăţii! Şi ce 
rochie frumoasă aveţi! Veniţi de pe Terra? De când se 
poartă aşa scurt? De ieri n-am mai deschis 
cosmovizorul. Au lansat ultimele modele? 

EVY: Nu ştii cum e moda? Totul revine. Nu există ceva 
mai vechi decât ultimul model. 

ANNETTE: Arătaţi ca un piersic înflorit. 

EVY: Un tânăr pe care l-am cunoscut odată, obişnuia să 
mă tachineze — zicea că sunt mitul degenerat al 
Afroditei — asta s-a petrecut demult, demult... eram 
tânără, frumoasă... 

ANNETTE (râde): Şi acum? Nu sunteţi? 

EVY: Aparent. Înăuntrul meu sunt chircită, zbârcită, 
stafidita, micşorată. Parcă-s un cap din ăla indian, 
conservat, după ce-a murit. 

ANNETTE (umblă la fişe): Cum staţi din punct de vedere 
sexual? Frustrată? 

ΕΝΥ: Copleşită. Supraconsum. Supraabundenţă. Am din 
toate prea mult: bărbaţi, rochii, parfumuri. 

ANNETTE: Mireazma asta o cunoşti? E, proaspătă,. 
Feciorelnică, pe bază de levânţică. 

EVY: Nu mă interesează. Nimic nu-mi poate împlini golul 
care mă chinuie zi şi noapte. (Priveşte spre tablou.) 
Singura speranţă care mi-a rămas e magicianul Cris. 
Vreau să-l văd. Du-mă la el. 

ANNETTE: ΕΙ nu primeşte personal... în toate cazurile... 
Uneori, din stare de transă, transmite prin mine, 
remediile găsite... (gest ie dezamăgire din partea lui 
Evy), dar sunt la fel de eficace, te asigur. (O conduce în 
camera ie relaxare, se întoarce în birou, lucrează la 
fişe. Scurt moment de tăcere.) 

RENATA (dă /a o parte peretele culisant dinspre boxa lui 
Robbin): Nu mai suport. (Arată spre cap, inimă, 
stomac.) Mă apasă aici, şi aici, şi aici. 

ROBBIN: Să iei diseară un laxativ. 

RENATA: Un creier electronic genial când devine şi 
spiritual e de nepreţuit. (Pauză.) Singură. Totdeauna 
singură. Singurătatea mă omoară. (Dă la o parte 
peretele culisant spre boxa lui Bosse.) Domnul are 
poate o ţigaretă? (Bosse nu apucă să răspundă şi 
intervine Hyperin care aude întrebarea Renalei, sare de 
pe fotoliul lui, şi intră în spațiul celor trei boxe 
unificate.) 

HYPERIN: Ţigări? N-ar strica. Sunt amator. (ΐ! descoperi pe 
Bosse care căuta să se ascundă.) Dumneata! Aici! La 
Cris! Psihoterapie clandestină! Două sute de ani 
recluziune! Formidabil! De câţi ani nu ne-am văzut, 
Bosse? Ce ghinion, să fiu atâta vreme indisponibil! 

RENATA: Bosse? Ministrul? 

HYPERIN: Nu contează. Uită-te aici, la băiatu: Hyperin, 
scriitorul! 

RENATA (fericită, stupefiată): Scandalul mondial de acum 
câţiva ani! în fiecare seară urmăream la cosmoviziune 
procesul. Până când s-a întrerupt brusc. 

HYPERIN: Vorbeam prea mult. Prea bine. Nu le-a ajutat 
nici unul din psihotropele pe care mi le-au administrat. 
Nu pot să vă spun, stimată doamnă, ce gust îmbietor 
are spanacul, condimentat cu neureleptice. Dar eu am 
gusturi ciudate şi coaja tare. Am rezistat şi la spanac şi 
la influxuri nervoase şi am vorbit, am vorbit. Vechiul 
meu prieten tace. O să mă facă să cred că nu-i e 
plăcută revederea. 

BOSSE: Aici e camera de relaxare. Mă relaxez. (Închide 
peretele culisant. Hyperin îl redeschide brusc.) 

HYPERIN: Să nu fim bădărani, Bosse. Să n-o deziluzionăm 
pe doamna. (Renatei.) Ştiţi, el are gesturi din astea, 
bruşte; dar e o inimă de aur. Metal nobil. Incoruptibil. 
(Bosse se inchide iar în boxă şi se întinde intonând 

spatele celorlalți. Hyperin redeschide şi mai violent 
boxa.) 

RENATA: Aveţi dreptate, domnule Hyperion... 

HYPERIN: Hyperin. Mare mutilat de-o vocală. 

RENATA: ...aveţi dreptate. O conversaţie agreabilă între 
oameni bine e cea mai eficace relaxare. Acum nu ştiu 
câte mii de ani, aristocrația franceză nu lua 
tranchilizante. Se adunau în saloane, bârfeau cu graţie, 
făceau dragoste şi dormeau tun. 

HYPERIN (o idee): Să-i imităm. Să vă aducem oaspeţi, 
marchiză de... 

RENATA: Robbin. 

HYPERIN (spre Robbin): Şi domnul? 

RENATA: Nepotul meu, alchimistul modem, 
robotocreatorul. 

HYPERIN: Ultimul vlăstar cu sânge albastru, subţiat, αἱ 
unei vechi aristocrații? 

ROBBIN (morocănos): Cam aşa ceva. 

HYPERIN: Valeţi, aprindeţi lustrele! 


(Renata intră în joc, aprinde nişte veioze, mută câteva 
obiecte, aranjează „salonul”.) 


BOSSE (brutal): Astâmpără-te, Hyperin. Stai la locul tău. 
HYPERIN: Când am mai stat la locul meu? Nici când putea 
să mă coste capul. Am o mâncărime. Bosse, care nu-mi 
dă pace. Şi pe urmă, nu capul meu e în joc, acum. 
RENATA: Delicios! Ezoteric! 


(Hyperin deschide boxa în care se află fata.) 


HYPERIN: Evy! 

EVY: Hypy! 

HYPERIN (se stăpâneşte): Mitul degenerat al Afroditei! 
Marea te-a născut din nou. 

EVY: Unde-ai umblat de când ai, ieşit... De acolo... Unde 
te-ai ascuns? 

HYPERIN: Nu e momentul. Îţi povestesc altă dată. Vino. 
Avem, spectacol. (O ia de mână.) 

EVY: Ce spectacol? 

HYPERIN: Ai să vezi. (Cu ea de mână, deschide boxa lui 
Gloss. Acesta  sforăie uşor, pe două tonuri.) 
Extraordinari Magia lui Cris. Melodramă. Credeam că 
joc într-o comedie. Numai cunoştinţe vechi. (I zgâlțâie.) 
Magistre! Sus! Aţi întârziat! 

GLOSS (buimac): Ora de curs? 

HYPERIN: Nu. O doamnă din lumea mare vă aşteaptă în. 
Salonul ei. 

GLOSS (se dezmeticeşte, se uită mai bine la Hyperin): 
Hyperin! Nu ţi-a trecut gustul de farse. Credeam că 
viaţa te-a potolit. 

ΗΥΡΕΒΙΝ (val de sentimente amare): V-aţi gândit 
vreodată la mine, domnule profesor? Sunt mai bine de 
douăzeci de ani de când. 

GLOSS: N-am timp. Oamenii sunt interesanţi până la un 
punct. Dar sarcina mea e alta. Ideile sunt geloase. Nu 
suportă rivale. Individul e un accident. Să-l cultiv 
însemnează risipă. Nu-mi pot permite decât cheltuieli 
mărunte — de timp, de sentimente. 

HYPERIN: Aveţi, ca întotdeauna, o fioroasă dreptate. 

GLOSS: Nu ţin să mă fac simpatic. Nu-s nici politician, nici 
curtezană, (cu tâlc) nici saltimbanc... 

HYPERIN (imită un cerşetor).. Faceţi-vă milă şi pomană! 
Doi bani, doi bănuţi de timp! (// pofteşte în boxele 
„salon”. Gloss îl urmează grav şi plictisit.) Primiţi-i, 
mărchiză! Titlurile lor de nobleţe sunt înţelepciunea şi 
Frumuseţea. 


(Grup „salon” în jurul Renalei.) 


RENATA: Fiţi bineveniţi. Salonul meu e democratic. (Lu; 
Robbin.) Sunt delicioşi, nu? (Cel/orlalți.) Scumpi prieteni, 
aş fi fericită să schimbăm ficţiunea în realitate. Când 
plecăm de aici să fiţi cu adevărat oaspeţii mei. Un 

cocteil fără pretenţii. Am pe Terra Vecchia o vilişoară, 
la ţară, o moara atomică dărăpănată, mi-a amenajat-o 
un arhitect tânăr, din simpatie pentru familia noastră, 
sau cine ştie (cochetează) poate pentru mine. Am 
putea sta de vorbă, fără pretenţii, ca între vechi 
amici... 

HYPERIN (aluzie la Bosse, la Gloss): Adevărat vechi! Şi 
buni amici! Strâns legaţi între ei. (Se învârteşte de colo 
până colb, din ce în ce mai agitat.) Fraţi de cruce. Se 
aruncă-n foc unul pentru celălalt. Uite, eu, de pildă, aşa 
cum mă vedeţi, ce n-am făcut pentru Bosse! 
Mărturiseşte, Bosse, că dacă nu eram eu, tu nu erai azi 
ministru. 

ΕΝΥ (alarmată de întorsătura pe care a luat-o jocul): Asta 
nu-i conversaţie de salon. Nu interesează pe nimeni. 
Am văzut de curând o piesă fascinantă. Salamandra. 
Aţi vizionat-o, doamna? 

RENATA: O, încă de la repetiţia generală. Am un tânăr 
prieten, un iniţiat în lumea teatrului. 

ROBBIN (pierdut): Vă place teatrul, domnişoară? 

RENATA: Miracol! Sunteţi o vrăjitoare. Nepotul meii, în 
sfârşit, vede. 

ΕΝΥ: Suferiţi de ochi, domnule? 

ROBBIN: Nu. Da.. Cred că nu. Am fost totdeauna perfect 
sănătos. Acum prima oară, simt un fel de ameţeală. O 
stare curioasă. Lucrurile de lângă mine au alunecat 
departe, foarte departe, îşi pierd materialitatea. 
Vibrează. Sunt unde luminoase? Sunt unde sonore? Nu 
ştiu. Concentrice. În jurul meu. Eu, în mijloc, vibrez, 
sunt numai vibraţie. 

RENATA: Domnule Hyperion, aveţi un rival — la poezie — 
lirism electronic. 

HYPERIN: Hyperin, marchiză! 

ΕΝΥ: O fi o vrajă de-a lui Cris! 

HYPERIN (ironic): Sfântă ingenuitate! 

RENATA: Poate asistăm la fenomenul atavic, supranumit 
în vechea franceză coup de foudre (Lui Evy.) l-ai căzut 

cu tronc, domnişoară. 

ROBBIN: Tanti, mi-e frică! 

RENATA: E un mare savant şi un mare copil. Creierul lui a 
fost estimat printre; primele cinci creiere din lume. Ce 
folos, în anumite împrejurări, inteligenţa nu ne, ajută la 
nimic. Toţi suntem prea deştepţi, domnilor. 

HYPERIN: Să nu exagerăm. 

RENATA: Spiritual! Îmi placi. Întocmai aşa i s-ar fi dat 
replica marchizei de Robbin (pronunță ca în franceză), 
în salonul ei. Rămân la convingerea mea. Dacă acest 
monstru sacru de nepotu-meu nu ar fi atât de genial, ar 
avea azi copiii lui proprii, pe cale naturală, nu prin 
incubatoare, care Dumnezeu ştie ce surprize pot să ne 
mai aducă. 

GLOSS: Shoking! 

RENATA: Fac mea culpa. M-am lăsat antrenată. E un 
subiect delicat, în familia noastră, spinos. Dar ca între 
vechi prieteni... 

ROBBIN: Nici cea mai pură mireasă nu poate fi atât de 
tulburător de pură ca un automat bine făcut, armonios. 

RENATA: Vă asigur, totuşi, că nu e pervers. 

ROBBIN (uşoară transă): Aşa mi se părea — înainte — mi 
se părea că fiinţa umană are ceva echivoc, 
aproximativ, necurat... 

ΕΝΥ: Eu vă înţeleg. Şi mie mi se părea la fel... înainte de 8 
cunoaşte acest sentiment... 

HYPERIN (qui-pro-quo): Perfect! Identitate de idei şi 
sentimente. (Cântă pe nas.) Domnul să unească pe 
robul său Robbin cu roaba sa Eva... 

EVY: Monstrule! Ai rămas acelaşi monstru! (Supărată fuge 
în boxa ei şi trage peretele culisant. Hyperin o 
urmează.) 

GLOSS: Copiii se joacă. 

BOSSE: Văzuţi din turnul dumitale, toţi sunt mici, 
inofensivi. Nu uita că acest copilaş era, în joacă, să-ţi 
dărâme tumul şi... alte turnuri. 

ROBBIN: Tanti, mie mi-e rău. (Robbin se întinde, în boxa 

lui. Renata îl urmează. Suferind.) Ce are ea cu Hyperin? 
Ce poate fi între ei? 

RENATA: Prostuţule! Robotofilule! Se vede că nu cunoşti 
femeile femei. Ea cochetează. Aşa sunt ele. Vrea să te 
facă gelos. 

ROBBIN: Maşinile sunt mai loiale. Da e dă οἰ’ nu e nu. 

RENATA: Ce vrei? Ele sunt dintr-o bucată. Dar noi, din 
câte bucățele nu suntem făcute... 

ROBBIN: Era mai bine fără ea. Eram liniştit. 

RENATA: Desfiinţeaz-o. 

ROBBIN: Tanti! Şi umorul negru are o limită. 

RENATA: Vreau să spun: închipuieşte-ţi că nu există. 
Creierul: tău te ascultă. 


(Bosse şi Gloss rămân între ei.) 


BOSSE: Hyperin, nihilistul ăsta e lipsit de scrupule. Se va 
răzbuna. Ne-a găsit aici, clandestin — ne are la mână. 
Face scandal. Ne compromite. Ne trimite în boxa 
acuzaților. 

GLOSS: Dumneata l-ai denunţat atunci, nu eu. 

BOSSE: Te faci ecoul unor calomnii. Înţeleg să mă 
bârfească nenorociţii ăia anticosmici. Dar dumneata! 
Om serios! Bagă de seamă. Te urăşte mai mult decât 
pe mine. l-ai fost dascăl. 

GLOSS: Părea afabil, plăcut surprins când m-a văzut. Nu 
ştiu de ce m-aruri. 

BOSSE: Pentru că pe dumneata te-a adorat. A crezut în 
dumneata, în doctrina dumitale. 

GLOSS (jignit): Ce vrei să insinuezi? 

BOSSE: Nu insinuez. [i-o spun deschis. Până când a 
observat ο neconcordanţă. În cercul nostru intim 
recunoşteai situaţia tragică a ordinei cosmice, în forum 
proclamai armonia integrării perfecte. La proces, în loc 
să vii, ca martor, să-i uşurezi situaţia, ai avut guturai. 
Poate totuşi te mai bucuri de-un oarecare ascendent 
asupra lui. Incearcă să-l potoleşti. Altfel nu te văd bine. 

Te compromite. Ca şi pe mine. 


(Alături, în birou, Annette a urmărit pe micul ecran cele 
petrecute în camera de relaxare. E alarmată.) 


ANNETTE: Cris! Trezeşte-te! E de rău! Hyperin ne 
denunţă! 

CRIS: Ar intra la apă. S-ar sinucide. E şi el implicat. 

ANNETTE: O face. E nebun. Nu-i pasă de nimic. 

CRIS: Voi aviza. Lasă-mă să reflectez. 

ANNETTE: Reflectează dar repede. 


(Hyperin apare. Bosse face o retragere rapidă, tactică, 
în boxă.) 


GLOSS: Eros te-a înseninat. 

HYPERIN: Eşti perspicace, magistre. Într-adevăr sunt 
senin şi hotărât. 

GLOSS: La ce? 

HYPERIN: Să acţionez. 

GLOSS: Trădezi logosul, băiatule. Întoarce-te la universul 
sever şi pur al ideilor. Lasă-i pe ei (arată spre boxele lui 
Bosse şi Robbin) cu praxis-ul. Acţiunea politică ţi-a mai 
jucat o dată festa. 

HYPERIN: Nu acţiunea. Să nu umblăm cu abstracții. Eu mă 
lupt cu oamenii; Ei m-au vândut. Cei ce aveau să 
devină curând după asta conducătorii Consiliului 
Cosmic. 

GLOSS: Şefii? Poate. Eu sunt un biet slujbaş. Un dascăl 
lipsit de importanţă. N-am niciun vot. Ceilalţi decid. 

HYPERIN: Ştiu. Rolurile sunt împărţite. Ceilalţi decid şi 
dumneata aperi Logosul. Şi ce uriaş erai, magistre; în 
primii mei; ani de studii. 

GLOSS: Furia nu-i un bun sfetnic. 

HYPERIN: Nu-s furios. Sunt inspirat. Posedat de Demon. 

GLOSS: Şi dacă faci ce-ţi porunceşte Demonul şi te 
răzbuni, πε denunţi ca mistici, crezi că salvezi 

omenirea? 

HYPERIN: Să denunţ? (Greață.) Mai degrabă ucid! Sparg 
cu un pumn geamul de după care stă fiara cu ochi de 
beton şi mă pândeşte. Auzi? (Eventual se aude un 
zgomot asurzitor de geamuri fărâmate.) Mă liberez. Imi 
mântui sufletul. 

GLOSS: Tu, nu, noi suntem Logosul. Dacă eu dispar, 
dispare conştiinţa de sine a omenirii. Trezeşte-te. 

ANNETTE (înnebunită de spaimă): Cris! O crimă! O crimă 
la noi în cabinet! 

VOCEA LUI CRIS (înc/eiată de băutură fi somn): 
Pulverizează, cadavrul! 

ANNETTE: Nu l-a omorât! Mă tem că îl omoară. Fă ceva! 

VOCEA LUI CRIS: Da, mmda... Relax 3, ΒΙΠΟΧΙ... 


(Annette la tabloul de comandă, apasă repede nişte 
butoane. Plutind, Gloss şi Hyperin se îndreaptă spre 
fotoliile-pat. Conversaţiile care continuau în surdină, se 
întrerup. Pacienţii adorm. Tăcere adâncă.) 


VOCEA LUI CRIS: Encefalofonul! 


(Annette apasă pe un buton. Într-o învălmăşeală 
nemaipomenită o cacofonie de glasuri care se aud ca din 
fundul unui butoi, se întretaie, se suprapun — gemete, 
strigăte — sunt glasurile interioare ale pacienților, aşa 
cum nu le-am putut auzi în scenele anterioare.) 


GLAS INTERIOR HYPERIN: Fiara.! îi, crap capul! Îi sparg 
ochiul de beton. 

GLAS INTERIOR ΕΝΥ: Ηγργ! Leşin! Un pat! Cu el! Sub εἰ! 
În braţele lui! 

GLAS INTERIOR BOSSE (bas): Mi-e frică. E nebun. Mamă, 
unde eşti? Nu mai vreau să fiu ministru. Vreau la tine, 
în poală. 

GLAS INTERIOR HYPERIN: lar îmi place Evy. Sunt nebun. 
Ventuza, vampirul... Ce să mă fac? O iubesc. 

GLAS INTERIOR RENATA: Sunt foarte nefericită. Sunt 
demodată, ca o pălărie cu pană. Sunt o pălărie cu 
pană. Dedesubt n-am nimic. N-am cap. N-am corp... 

GLAS INTERIOR GLOSS: Animalele! Omorâţi-vă! Trage-i! 
Dă-i! Pe mine lăsaţi-mă-n pace! Am o sută douăzeci şi 
cinci de volume de scris. Cine le va scrie? 

GLAS INTERIOR ROBBIN: Alunec. Alunec. Alunec Eva. Un 
tobogan. Mă cufund. În rai. În iad. 

GLAS INTERIOR RENATA: Ministrul mă fixează. Încep să 
am corp. Să mai îmi ridic puţin rochia, aşa, involuntar, 
decret. 

GLAS INTERIOR BOSSE (bas): Mamă vreau la tine. Nu mai 
fac. Nu-i mai arestez. Nu-i mai distrug. 

GLAS INTERIOR RENATA: Îl aduc joi la cocteil. Fără 
discuţie. Cam bădăran dar viril, ministrul. Face figură 
bună între cucoane. Mă vor invidia. 

GLAS INTERIOR HYPERIN: De ce stau? De ce nu-i sfâşii 
tiranului beregata? Acum ori, niciodată, Bosse trebuie 
să dispară. 

ANNETTE (întrerupe brusc aparatul): Cris! Ce facem? 

TABLOUL III 


Pacienţii dorm în continuare. Annette şi-a pierdut capul 
de spaimă. 


VOCEA LUI CRIS (imperturbabilă): Mai pune o dată de la: 
„Mamă”... Mi-a plăcut. 

ANNETTE: Eşti inconştient. Eşti beat turtă. 

VOCEA LUI CRIS: Sunt lucid ca un zeu. Hai, fă-mi 
plăcerea... 


(Annette dă drumul aparatului.) 

GLAS INTERIOR BOSSE (grav, bas): Mamă, unde eşti? 
Vreau la tine, în poală... . 

GLAS INTERIOR RENATA: Il aduc joi la cocteil. Fără 
discuţie. Cam bădăran dar viril ministrul. 


(Annette întrerupe iar aparatul.) 


ANNETTE (mai disperată, dacă se poate): Nu văd sfârşiţul. 
Ba da. Văd. Ne văd pe noi, în haine vărgate. Două sute 

de ani. Până la sfârşitul vieţii. Scandalul va izbucni. 

VOCEA LUI CRIS: Femeii De când nu mai practicaţi 
vrăjitoria, vi s-a atrofiat simţul profetic. Casandra vedea 
mai just. 

ANNETTE: Eu văd numai curtea centrului de reeducare. Și 
pe noi doi. Învârtindu-ne în cercuri separate, două sute 
de ani. Cris, iubitule, ce facem? l-ai auzit? Sunt 
dezlănţuiţi! 

VOCEA LUI CRIS: Ţi-ai pierdut capul. Te-ai zăpăcit de tot. 
Ai uitat abeceul meseriei. Mi-e ruşine cu tine. Atenţie la 
mine: aplici influxul Ll — liberator — Ataractic3. 
Atenţie la dozaj. Aici e linia de demarcaţie între un 
vrăjitor de anvergură şi un cârpaci: fineţea tuşeului! Ca 
la pianişti! Nicio nuanţă mai tare, niciuna mai slabă. 
Exact atât cât trebuie. Şi ţie-ţi aplici A 2, simplu 
liniştitor. 

ANNETTE (manipulează butoanele. Suspină mai încet, din 
ce în ce mai încet): Da, Cris, vezi ce ascultătoare sunt... 


(Tonalitatea întregului act se schimbă. Sub efectul 
influxului L1 — Ataractic 3, pacienţii se trezesc într-o 
dispoziție euforică. Se mişcă şi vorbesc plutind, cu 
încetinitorul, uşor narcotizați. Replici care în împrejurări 
normale ar provoca riposte violente, sunt primite cu 
detaşare, cu surâs, puse la punct afabil, academic. Există 
o distanțare a personajelor față de sine şi de momentul 
acțiunii, o dedublare benefică.) 


ΕΝΥ (întinsă în patul ei): Ce lumină verde, blândă. Parc- 
am fi atunci, pe pământ, întinşi alături, în iarbă. 

HYPERIN (întins în patul lui): Miroase a Terra. A fân 
proaspăt cosit. Zorile ne spală cu lumina lor. 

ΕΝΥ: Nu doresc nimic. E veşnicia. 

HYPERIN: Cântă privighetorile. 

EVY: Cred că ele cântă seara. 

HYPERIN: Şi seara şi dimineaţa. Oricând vrem noi. Atunci 
când suntem tineri. 

EVY: Eşti şi acum. 

HYPERIN: Eram tânăr. Eram adevărat. 

EVY: Eşti şi acum. 

HYPERIN: Eram chiar adevărul. Încălţat cu ciubote de 
şapte poşti: săream peste prăpastia dintre gând şi 
faptă. Eram un buzdugan. lzbeam cu mine, cu 
buzduganul, în capul balaurului, şi sângele lui negru şi 
puturos curgea. Ce voluptate! 

EVY: Eşti fioros. Ne strici momentul liric... 

HYPERIN: S-a şi terminat. Nimic dulce şi blând nu 
durează. 

EVY: Nu. Te rog. Spune-mi cum o să fie, când o să fim 
împreună în căsuţa noastră... 

HYPERIN: Al dracului de greu. 7u şi un singur bărbat! 

EVY: Îţi jur... 

HYPERIN: Ευ şi o singură femeie! 

ΕΝΥ: Îți scot ochii. (Tot euforic visătoare.) Τί-! scot. 
înţelegi? Ţi-i scot. 
HYPERIN: Nu pot să rămân cu tine. Sunt un neadaptat. Imi 
vine să sparg marginile acestei lumi înguste, 
meschine. Vreau să fiu în altă parte, în altă lume, 
oriunde, „anywhere out of this world”. Aşa spunea un 
poet blestemat din antichitatea istorică, în limba lui 
clasică „moartă”. Simt ca el. Am un Demon, Evy. Nu 

pot să rămân cu tine. Trebuie să fiu singur, cu el. 

ΕΝΥ: Şi eu am unul. Altfel decât al tău. Dar tot tiran. O să 
trăim în patru. Noi doi şi cei doi Demoni ai noştri. Dar 
împreună, în familie. Fără tine nu pot exista. 

BOSSE (se trezeşte, se întinde): Am tras un pui de somn 
zdravăn. Mă simt mai bine. Sunt optimist. (Se scoală, íl 
Zzgâlțâie pe Gloss.) Hei! Profesore! 

GLOSS (buimac de somn): Au intrat studentele? 

BOSSE: Lasă-n pace studentele, că tot degeaba. Ştii, văd 
lucrurile mai în roz. Nebun, nebun, dar nu ne denunţă 
el. Totdeauna se găseşte o formulă de compromis. 

GLOSS (vesel): Nu ne denunţă. Ne omoară. 

BOSSE (vesel, ironic): Cu ce? 

GLOSS (vesel): Nu ştiu. Cu scrumiera asta. Sau cu raza 
morţii. Dar de omorât ne omoară. (Vese/.) La sigur. 

RENATA (se trezeşte, se întinde, cască, se răsfață): Unde-i 
ministrul meu? Unde mi-e bufonul? Ce face prinţul? 
Doarme? 

ROBBIN (senin, visător): Sunt treaz. Visez. Ea cochetează. 
Ca să mă aţâţe. Când o să vină la mine, am s-o alung: 
„Du-te la El!” Ea ο să cadă în genunchi şi o să-mi sărute 
picioarele. 

RENATA: Afabulează ca un băiat la patruzeci—cincizeci de 
ani. Nu şi-a făcut la timp adolescenţa. Fiţi indulgenţi cu 
el. Încep să mă plictisesc. Unde mi-e bufonul? ’ 

HYPERIN: Aici, marchiză! (Se reface grupul iniţial în jurul 
Renatei.) Ca-ntotdeauna, de când există lumea şi 
pământul. La dispoziția Prințului! La dispoziția 
Preşedintelui! La dispoziţia Consiliului Cosmic! Spre 
descreţirea frunţilor împovărate de înaltele treburi 
obşteşti. Ascultaţi una tare: într-o zi, domnul Bosse, 
surmenat de travaliu, s-a hotărât să facă turism. S-a 
suit în racheta sa specială, însoţit de ghidul său turistic 
particular. Şi iată-ne-n spaţiu. Călăuza zice poetico- 
turistic, arătându-i Terra: Priviţi; excelenţă, vedeţi acest 
continent, această pară pergamută gălbuie, suculentă, 
— e Africa. Şi ăstălalt, ugerul, ăsta plin — din el a curs 
străvechea civilizaţie a omenirii — e Asia Şi Bosse, de 
colo, plictisit: „Ce atâtea amănunte? Treci peste 
continente. Arată-mi numai planetele”. 

RENATA (râde): Domnul ministru are umor. Nu se supără: 
E obişnuit cu ironiile gazetarilor. (Pauză penibilă. 
Renata, cu ton monden; caută să animeze conversaţia.) 
Turismul a făcut progrese extraordinare în ultimul timp. 
Am văzut şi ţigani nomazi în rachete, motorizaţi. 

HYPERIN (imită tonul monden): În materie de progres, 
câte nu: se văd! Citeam mai deunăzi într-un magazin 
ilustrat, despre ultima perfecţionare adusă de savanţi 
(arată spre Robin) armei definitive: de aci înainte, o 
planetă când sare în aer, sare discret, fără zgomot. 

Dacă-n clipa aceea, vreo domnişoară (arată spre Evy) 
de pe altă planetă doarme în braţele cuiva, să nu fie 
deranjată! (Efectul euforizantelor slăbeşte). 

ROBBIN: Eşti ordinar, domnule! (Se bâ/bâie, de enervare.) 
Mă mir cum nu ţi-e ruşine, în faţa domnişoarei... 

HYPERIN: Domnişoara a auzit şi altele de la mine, şi de la 
alţii... 

ΕΝΥ (lui Hyperin): Îmi pui sentimentele la grea încercare. 
Nu uita că am venit aici foarte complexată. Pot face un 
gest disperat. 

ROBBIN (lui Hyperin): N-o ofensa. Nu ştii cine sunt eu! Pot 
să te distrug ea pe o muscă. 

HYPERIN: Toţi puteţi. Mă-ntreb prin ce miracol mai exist. 

RENATA (a/larmată că discuția a luat ο întorsătură 
neplăcută): Eu am fost totdeauna o avangardistă; Când 
se merge spre dreapta sunt foarte la dreapta. Când se 
merge spre stânga — foarte la stânga. Dar m-au 
dezamăgit cu toţii. Au abuzat cu toţii. 

HYPERIN: Nu de dumneavoastră, sper. 

RENATA: Şi de mine! De inocenţa mea politică! Politicienii 
îşi fac de cap. Nu toţi (spre Bosse), vreau să cred. 
(Cochet.) Veniţi joi, la mine, pe Terra Vecchia. Putem 
sta în linişte de vorbă despre toate astea. Fără violenţe. 
Ca nişte oameni civilizaţi. Avem şi găini. E adorabil la 
noi, o să vedeţi. Un gălbenuş crud, proaspăt, în cocteil, 
e cel mai sănătos aliment. Natura. Intoarcerea la 
natură. Un amurg terestru. Singura noastră alinare. A 
bieţilor muritori. 

GLOSS (distrat; a rămas în urmă cu conversaţia): Bancul 
relatat de dumneata (lui Hyperin), cu turiştii, l-am găsit 
în altă variantă, bineînţeles, la Herodot. Ba nu. 
Memoria a început să mă lase. Era într-o culegere de 
glume evreieşti, din mileniul doi al erei trecute. Ţi-ai 
permis anumite libertăţi faţă de versiunea originală. 

HYPERIN (amar, sarcastic): Sunt liber! Liber să transform, 
să  actualizez bancuri, mituri, legende, alegorii, 
parabole, hiperbole... Tot ce-mi pofteşte inima. (Lu; 

Gloss.) Sunt liber să interpretez cât de liber, nu-i aşa, 
magistre? Numai să nu sar dincolo, în lumea lor. Să nu 
acţionez. De dus, ei ne duc, înainte, mereu înainte... 

GLOSS: Dumneata ei vrea să ne întoarcem pe Terra, da? 
La ei? La vaci? La iarbă verde? Omul cosmic în cojoc de 
cioban? 

HYPERIN: Cred că-s mai curios decât dumneata şi chiar 
decât Bosse, şi chiar decât stăpânul roboților să pipăi 
ce se ascunde dincolo de sistemul nostru planetar. Am 
o poftă nebună să-mi cunosc fraţii şi verii de pe 
celelalte astre, şi verişoarele... 

EVY: Nu. Verişoarele nu! 

HYPERIN: Sunt gata să plec să-i cuceresc. Dar cum arată 
cei cu care pornesc în expediţie? Mă uit la dreapta, mă 
uit la stânga. (Spre Bosse.) Profitori, buhăiţi de putere! 
(Spre Robbin.) Supraspecialişti infantili, limfatici! Hibrizi 
rezultați din transplantări genetice! Adaptaţi până la 
îndobitocire! Inadaptaţi rebeli împinși la agresiune, la 
nebunie, la sinucidere! 

GLOSS: Specia dumitale! 

HYPERIN: Îţi faci iluzii. Sunt un specimen cu fibra 
rezistentă. Lupt cu influxurile şi le domin. Mă adaptez 
atât cât e nevoie ca să nu mă anihilaţi. Exist ca să νᾶ 
fac viaţa amară. Şi poate şi pentru altceva. Dar nu νᾶ 
spun azi tot. Sunt artist, îmi menajez efectele. (Râde, 
Im Bosse.) Existenţa mea îţi creează oarecare neliniște, 
recunoaşte! 

BOSSE: Recunosc. 

HYPERIN: Recunoşti că suntem legaţi unul de Celălalt, 
fără scăpare? Eu sunt destinul dumitale, şi dimineaţa al 
meu. 

BOSSE: Recunosc. 

RENATA: Mă simt înălţată. Ea ca o tragedie antică. 

GLOSS: Destinul nu-i decât intersecţia mai multor serii 
cauzale. 

HYPERIN: Atenţie la intersecţii! Există ciocniri finale. 
lreversibile. Recunoaşte că politica dumitale şi a 

amicilor dumitale ne poate duce la dezastru. 

BOSSE: Recunosc. S-ar putea. A dumitale e sinucidere 
sigură, însă, Tertium non da tur. 

ROBBIN: νᾶ admir răbdarea, stoicismul, domnule 
ministru. Cu posedaţi, cu iresponsabili de acest tip, mă 
întreb, totuşi, dacă aceasta e atitudinea cea mai 
indicată. 

HYPERIN: Regele roboților s-a dezgheţat. Îmi place. Evy, o 
performanţă în cariera ta de cochetă. 

GLOSS (lui Hyperin): Greşeala dumitale e dublă: de 
natură epistemologică şi metodologică. Dumneata crezi 
că ştiinţa aplicată poate fi cârmită în altă direcţie. Nu 
există decât o cale: înainte. 

EVY: Nu mă orientez. Unde-i înainte? Unde-i înapoi? Eu 
vreau să am copii. Şi să trăiască. Şi copiii să aibă şi εἰ 
copii. Şi aşa mai departe. Normal. Istoric. Precosmic. 

HYPERIN: La prima vedere pare un program minimal, 
modest. Dar nu-l vom putea realiza (arată spre Bosse şi 
Robbin) decât dacă îi facem inofensivi. 

Robbin (lui Evy): Cu cine? Cu cine ai vrea să ai... copii? 

GLOSS (imperturbabil): Secundo: dumneata îţi închipui că 
noi, şoarecii de bibliotecă, putem interveni eficace în 
mersul lumii. Eşti prezumţios, tinere. Ştiinţa şi arta 
conducerii reclamă calităţi pe care nici. Dumneata nici 
eu nu le avem, 

HYPERIN: Just. Totdeauna ai dreptate, magistre. Pini şi 
gripele pe care le ai sunt juste. Ştiai că nu am comis 
crimele de care eram învinuit. Puteai veni ca martor în 
favoarea mea. Nu ai venit. Aveai o gripă justă, 
oportună. De ce să fi vorbit în favoarea mea? Nu mai 
eram pe aceleaşi poziţii. Cu toate că, pe vremuri, în 
asociaţia noastră, când puneam lumea la cale, erai de 
perfect acord. 

GLOSS: Ai greşit din punct de vedere practic. Şi, de altfel, 
ideile evoluează şi ele. Nu sunt un dogmatic. 

HYPERIN: Just! în timp ce eu mă reeducam în institutul 
special, dumneata evoluai şi făceai educaţia tinerelor 


33 


generaţii scriind: Morala cosmică în conexiune cu 
axiologia. 

RENATA: O, prea ezoteric! Murim de plictiseală. 

HYPERIN: lertare, marchiză! Vă voi oferi un spectacol cum 
n-a mai văzut această capsulă cosmică. Veţi vedea 
cum se mişcă pe scenă un bufon şi un mare dregător, 
precum şi multe alte  boscării, pehlivănii şi 
giumbuşilucuri. 

ΕΝΥ (speriată): Potoleşte-te, Hyp! 

HYPERIN (lui Bosse): Dumneata m-ai denunțat, 
recunoaşte! 

BOSSE: Eşti nebun! 

HYPERIN: Destul de nebun ca să te denunţ la rândul meu. 
Două sute de ani recluziune. Başca fotoliul de ministru, 
dus pe apa Sâmbetei. 

BOSSE: Credeam că te-ai maturizat. Că experienţele prin 
care ai trecut te-au învăţat ceva. 

HYPERIN: Oamenii serioşi îşi plătesc poliţele, nu? Fă tot 
ce-ţi cer. Recunoaşte şi — scapi. Nu te denunţ, 

BOSSE: Fac. 

HYPERIN: Te atac. Apără-te. Contraatacă. (îi trage ο 
palmă uşor, simbolic.) 

BOSSE: Te miri că nu răspund? 

HYPERIN: Tu m-ai învăţat să nu mă mir de nimic. 

BOSSE: Sunt împrejurări în care răspunderile pe. Care le 
ai te obligă să pari laş. 

GLOSS: Bosse nu acţionează în această clipă tocmai 
pentru că e un eminent om de acţiune. 

ΗΥΡΕΒΙΝ: Dialectic până-n vârful unghiilor. Ca 
Întotdeauna, maestre. 

GLOSS: El e liber pentru că înțelege necesitatea de a nu 
riposta. 

HYPERIN: Va fi din ce în ce mai liber. Mulţumesc pentru 
baza teoretică de discuție. Acum putem acționa mai 
departe. (Î mai atinge o data, uşor, simbolic, cu 
palma.) 

ROBBIN: Degradant spectacol! Nu permit. 

HYPERIN: Comandă roboților dumitale. Ei trebuie să fie 
perfecţi, ascultători. Suntem în capsula vrăjitorului. 
Într-o lume fictivă. Aici eu comand. 

RENATA: Voința bărbătească a ministrului răzbate şi în 
momentele ide pasivitate. E un bărbat care ştie ce 
vrea. Îşi urmăreşte cu tenacitate scopul. 

HYPERIN: Acum, în clipa asta, ştii ce vrei, Bosse? (Bosse 
neagă.) Acum vrei să te relaxezi. Să mergi în patru labe 
în jurul acestei camere ca să te relaxezi. (Renata e 
surescitată, Evy îngrozită, Robbin scârbit, Gloss nu se 
miră de nimic, Bosse e decis la orice.) Nu te formaliza. 
Suntem într-un vis, într-o comedie. Altfel cum s-ar 
putea petrece aşa ceva? Hai, hai, curaj! La câţi nu le 
ceri tu să facă asta, zi de zi, o viaţă întreagă! 


(Bosse, tacticos, detaşat, îşi trage pantalonii să nu facă 
genunchi, se lasă în patru labe şi porneşte. Robbin vrea 
să se repeadă spre Hyperin, Gloss şi Renata îl ţin.) 


ROBBIN (lui Hyperin): Ticălosule! 

RENATA: O glumă, Robby! Ţi-ai pierdut umorul! Aşa 
glumesc artiştii. Se destind. Se joacă. 

GLOSS: Să fim calmi. Să reflectâăm. Aici vedem 
manifestându-se într-o formă pregnantă străvechea 
problemă filosofică a relaţiei dintre scop şi mijloace. 
(Bosse înaintează încet, detaşat, în patru labe printre 
cei prezenți.) Scopul lui Bosse e menţinerea ordinei. 
Cosmice. Scop ideal.. Atitudinea lui, plimbarea aceasta, 
hmm, poate influenţa unele spirite mai labile, le poate 
face să se tulbure să se îndoiască... Dar scopul justifică 
şi sanctifică mijloacele. (Bosse ajunge la capătul 
camerei şi porneşte, în aceeaşi poziție, înapoi.) Acum 
să privim din unghiul celălalt de vedere, al lui Hyperin. 
Scopul lui: lupta împotriva stagnării, pietrificării. Ideal. 
Mijlocul folosit: discutabil, desigur. 

ROBBIN (scârbit): „Dar scopul sanctifică mijloacele”. 
Cunoaştem. lată ultimii mohicani ai umanismului! 

Demult am spus că artiştii şi filosofii trebuie 
recondiţionaţi. Arta e ceva dubios, magic, primitiv. 
Orice filosofie e sofism. In lumea cunoaşterii ştiinţifice 
din care am extirpat subiectivitatea, n-au ce căuta 
aceşti ichtiozauri, aceste animale preistorice: artistul, 
gânditorul. Sămânţă de scandal şi nimic altceva. 

GLOSS: Dumneata nu sesizezi relaţiile de tensiune dintre 
termenii antagonici. Fără voie, faci filosofie. Şi proastă. 
Când dumneavoastră, oamenii de ştiinţă şi de acţiune 
vă băgaţi în problematica omului, faceţi numai 
boroboaţe. Rămâi la roboţi, fizicianule. Sutor non supra 
crepidam... 


(Bosse continuă să înainteze în patru labe.) 


EVY: Hyperin, mi-e silă. Termină jocul! 

HYPERIN: Adori Puterea, veşnică Eva! Chiar atunci când, 
provizoriu, e în patru labe. 

ROBBIN: Saltimbancule! Ihtiozaur! 

HYPERIN (lui Evy, indicânadu-l pe Robbin): El e, provizoriu, 
în două picioare. la-l! 

EVY: întreci măsura! 

HYPERIN: Unde ai văzut tu măsură? Cine păstrează 
măsura? Destinul păstrează măsura? Unde e măsura, 
justele proporţii între veşnicie şi cele două—trei sute de 
ani pe care le trăim? Unde a fost măsura în ultimul 
cataclism? Unde o să fie măsura în cataclismul posibil? 
Laşitatea lui Gloss cunoaşte măsura? Josnicia lui Bosse 
cunoaşte măsura? De ce tocmai eu trebuie să păstrez 
măsura? Şi bunul gust, poate? Spectacolul pe care-l 
dau e grosolan, nu? 

BOSSE (respectuos, lui Hyperin): Vă rog, pot să mă ridic? 
(Schițează un gest de ridicare.) 

HYPERIN: Jos! Mai faci un ocol. (Bosse porneşte iar, stoic.) 
Sper că n-ai nimic împotrivă. De acord? 

BOSSE: De acord. 

ΗΥΡΕΒΙΝ (îl urmăreşte): înaintezi fără convingere, fără 

entuziasm. (Trist.) Mă întristezi. Nouă ne ceri alt ritm şi 
entuziasm, mult entuziasm. 

Bosse (profund): Simt tot mai multă convingere. Simt tot 
mai mult entuziasm. Vă rog, observaţi-mă, urmăriţi-mă, 
încurajaţi-mă! 

HYPERIN: E ceva, ceva, mai bine. Dar mai ai multe lipsuri. 
De ce să nu le dăm spectatorilor o satisfacţie deplină, 
pentru taxa pe care au plătit-o vrăjitorului? Vă anunţ că 
acesta e punctul culminant: groază şi admiraţie. 
Purificare. Catharsis. Prin penitenţa dumitale ei respiră. 

RENATA: Mă simt chiar mai bine. Parcă nici nu mai am 
nevoie de consultaţie. Niciodată nu mi-aş fi închipuit că 
voi avea şansa să asist la o dispută de idei atât de 
aprinsă, de fascinantă între spiritele cele mai alese ale 
mileniului nostru. 

HYPERIN: încă un ocol. Bosse! Tot vei ajunge unde vrei tu. 
E doar un ocol. Vezi, nu te ucid. Mă joc. Suntem 
civilizaţi. Rezist influxurilor, totuşi ele mă modelează. 
La ce te-aş ucide? Lumea e plină de Bosse. Infloriţi pe 
toate planetele. Terra v-a fost leagănul. Cosmosul e 
arena voastră. Zburaţi, alergaţi, vă foiţi, vă grăbiţi, pe 
toate drumurile, pe toate planetele. (Se. Vită /a Bosse, 
care merge cam în silă.) Hai, mai repede, mai repede! 
Nu aşa, nu târâş! mai repede, mai repede, cum vă 
place vouă! ({ mână. Bosse aleargă în patru labe, 
împiedicându-se, gâfâind.) 

ΕΝΥ (ţipă, scârbită, lui Hyperin): Gata! Termină! Eşti 
odios! 

HYPERIN (lui Evy, indicându-l pe Robbin): Du-te la el! Te 
aşteaptă. Binecrescut. Echilibrat. Sclivisit. Servit de 
roboţi. 

ΕΝΥ (lui Hyperin): Monstrule! 

ROBBIN: Aţi spus ceva profund, domnişoară. 

EVY: Poate fără voia mea. 

ROBBIN: E un monstru în sensul cel mai antisocial şi, 
anticosmic al cuvântului. Prin rebeliunea lui neagă o 
coeziune armonioasă, obţinută cu imense sacrificii. E 

un element periculos. 

HVPERIN: Aş. Putea fi. Nu sunt. Mi-am pierdut o literă, o 
silabă... Am pierdut ceva, nu ştiu ce. O duritate 
necesară. Nu eu o să vă răstorn de la putere. Sunt. 
Prea artist. Mă joc. De alţii să. Vă temeţi. Printre 
robotocraţi şi roboţi se nasc şi oameni adevăraţi. 
Luciferici. Torţe ale ideii de libertate. Ei taie cosmosul 
cu dâre de lumină. De ei să νᾶ temeţi. Eu am obosit. Te 
iert, Bosse. Încetează cu acest de-a buşelea îngrozitor. 
Piesa s-a terminat. 


(Bosse, cântărind situaţia, se ridică. Se îndreaptă din 
şale, îşi recâştigă ținuta ministerială şi se instalează în 
fotoliul lui.) 


RENATA (lui Bosse): Vă admir, domnule ministru. Multe 
jertfe trebuie să aducă un bărbat politic, cauzei pentru 
care luptă. 

BOSSE: Mulţumesc, scumpă doamnă. Istoria cunoaşte 
exemple mai ilustre; Eu nu sunt decât un mărunt 
slujitor al societăţii. 

RENATA: Modestia e politeţea miniştrilor. Arătaţi obosit. 
Cred că aveţi o muncă extenuantă. Ar trebui să vă 
acordaţi mai multă destindere. jucaţi bridge? 

BOSSE: Nu. Sunt un plebeu. N-am avut timp să învăţ. 

RENATA: Canasta? 

BOSSE: Aşa şi aşa. 

RENATA: Joi, la mine, fără nicio pretenţie. Vă aştept. 

BOSSE: Adresa? 

RENATA: Din Mediterana, pe stânga. Unde erau Goloanele 
lui Herakles. Şi mai târziu moara atomică. Vă arată 
oricine. Eu sunt foarte populară. 

BOSSE: Mai stăm? Mă simt remontat. Aş pleca. Amân 
consultaţia. 

RENATA: Poate nici nu va mai fi necesară. Câteodată un 
şoc, o emoție puternică fac miracole; Pe mine m-au 
zguduit aşa de tare tribulaţiunile dumneavoastră, că 


38 


parcă mi-au luat cu mâna şi vertijurile şi opresiunile. 
Ştiţi unde aveam opresiuni? (Pleacă împreună. In drum 
spre uşă, ea îi duce delicat mâna spre locurile unde 
simţea apăsări: cap, inimă...) Aici şi aici şi aici. Chiar în 
dreptul inimii. Familia ora îngrijorată. Ei m-au silit să vin 
la magician. Mie viaţa mi-e indiferentă. La vârsta mea, 
ce-ţi mai poate oferi? 

BOSSE (cavaler, protestează): Vârsta dumneavoastră? 
Dar e splendidă. Vârsta plenitudinii. Fac prinsoare că n- 
aţi împlinit o sută de ani! 

RENATA (îl amenință cochet): Vulpoiule! Oamenii politici 
sunt de admirat dar nu de crezut. (/es împreună.) 


(În scenă au rămas Hyperin şi Gloss.) 


GLOSS: Patimi omeneşti! Concepții obtuze! Mi-aţi răpit 
timp. Puteam face synopsisul unui volum. Ce ţi-a 
ajutat? Nu-ţi iei distanţele necesare. Nu eşti nimic. Nici 
artist, nici om de acţiune. 7u vrei să schimbi lumea! 
Eşti un hibrid. Un ratat. (G/oss se întinde pe fotoliul său. 
În curând vom auzi un sforăit pe două tonuri.) 

HYPERIN (singur): Ai dreptate, magistre. De ce s-o 
schimbăm? De ce s-o violentăm? Trăim în cea mai bună 
dintre lumile posibile. (Foarte singur.) 

ANNETTE: Cris! E un final îngrozitor. Nu-ş de acord. Nu 
suport. 

VOCEA LUI CRIS: Ce nu-ţi place? Banii i-am luat. 

ANNETTE: Banii! N-ai pic de inimă! Eu am. Am 
sentimente. Sunt sentimentală. Nu pot răbda să plece 
Eva cu Regle roboților. E ο infamie. Ce fel de influxuri 
le-ai dat? Ce fel de vrăjitor eşti? Şi lumea care te crede 
o somitate! Să nu se sinucidă artistul. Adu-i înapoi. 

VOCEA LUI CRIS: Vrei alt final? Poftim: Liberator 5, Retur 
12! 


(Annette surexcitată, apasă pe butoane. Reapar Robbin 
şi Evy, despărțiți. Nu se mai țin de mână. Plutesc, 

narcotizați. 
Işi reiau locurile dinainte. Se anşenează pe replicile ce 
urmează.) 


HYPERIN: Du-te la el! Te aşteaptă! Binecrescut. Echilibrat. 
Sclivisit. Servit de roboţi. 

ΕΝΥ (vrăjită): Monstrule! Nu întinde coarda prea tare. 
Sunt capabilă.... 

HYPERIN: Atunci du-te! 

EVY: Nu pot! 

HYPERIN: De ce? 

EVY: Nu ştiu. Nu pot să te las. 

HYPERIN: Eu nu cedez. Am ideile mele fixe. Cu mine o să 
ai numai necazuri. Şi o să naşti pui de rebeli. 

ΕΝΥ: Ştiu! 

HYPERIN: Şi n-o să ai decât minimum de existenţă. Atât 
cât acordă „Constituţia Cosmică” oricărei femei. Ai 
văzut în Terra Match grădinile suspendate pe care le 
posedă (spre Robbin) stăpânul roboților? Mările şi 
pădurile şi armatele lui de roboţi le-ai văzut? Toate ar fi 
ale tale. 

EVY: Ştiu. Sunt o proastă. Rămân cu tine. 

ROBBIN (disperat): Eva! Nu pot trăi fără tine. N-am trăit 
niciodată. Acum, aici, m-am născut. Nu mă lăsa, Eva... 
HYPERIN: Cum îţi permiţi, domnule, să-i spui pe nume 

logodnicei mele? 

ROBBIN: Nu-i adevărat. Când v-aţi logodit? 

HYPERIN: Acum şi mereu. Mâine şi ieri. Ne logodim 
neîncetat. 

EVY (lui Robbin): Sunt a lui. lartă-mă! (Lui Hyperin.) Să 
plecăm, mai repede. (/es.) 


(Robbin se prăbuşeşte într-un plâns convulsiv. Între 
suspinele lui se aude sforăitul lui Gloss.) 


VOCEA LUI CRIS: Eşti mulţumită? (Biblic, solemn.) Să 
meargă cei doi până la capătul lumilor, să o cunoască 

pre dânsa şi să Se înmulțească... 

ANNETTE: Fără incubatoare? 

VOCEA LUI CRIS: Fără. Pe cale naturală. Ştii câte 
probleme au fost cu ultimele generaţii de produse 
artificiale. Nu. Să fie o adevărată geneză, cu plăcere, 
păcat şi suferinţă. Ca sămânţa răzvrătitului să nu piară. 
Stegarii precosmici ai libertăţii să nască alţi stegari. 

ANNETTE: Nici Bosse nu a plecat singur. 

VOCEA LUI CRIS: Cu tanti Renata, niciun pericol. 

ANNETTE: Are şi secretare, ministrul. 

VOCEA LUI CRIS: Ce să-i faci? Sămânţa lui Hyperin va 
lupta cu sămânţa lui Bosse, în vecii vecilor. Ţi-a plăcut 
finalul ăsta, dragostea mea? 

ANNETTE: Eşti divin, providenţial. Te ador. 

VOCEA LUI CRIS: Am impresia că eşti singura care mai 
crede în magia mea. 

ANNETTE: Te înşeli, iubitule. Oamenii au o iremediabilă 
nevoie de mister. Nu pot să trăiască fără tine. (Cască.) 
E târziu, sunt obosită. Au rămas doi pacienţi. Pe care-l 
primeşti mai întâi? Eu zic pe Regele Roboţilor. Cazul lui 
e cel mai grav. 

VOCEA LUI CRIS: Mai lasă-l. Plânge pentru prima dată. E 
îndrăgostit. Descoperă voluptatea lacrimilor. _ 

ANNETTE: Atunci profesorul. Îl trezesc delicat. ÎI 
manipulez cu duioşie. Ţi-l aduc în cabinet moale ca o 
bucăţică de ceară. 

VOCEA LUI CRIS: Ce m-aş face fără tine? Eşti per-fec-tă. 

ANNETTE: A, nu, te rog! Fără insinuări! „Perfectă!” Vrei 
să-mi aminteşti că mama a fost robot! Dar tata a fost 
om! Om! îţi arăt eu ţie! (Plânge.) 

VOCEA LUI CRIS: Eşti nervoasă. Ai avut o zi grea. Τί s-au 
redeschis complexele de hibridă. la vino tu sus, să te 
consulte doctorul... 


(Fascinată de intonațiile lui, Annette iese din birou. 
Videofonul a rămas deschis. Sforăitul lui Gloss. Suspinele 
lui Robbin.) 

VOCEA ANNETTEI (pierdută, chemătoare): Nu, Cris. Şi cei 
doi de jos? Aşteaptă de mult. E târziu. 

VOCEA LUI CRIS (incantatorie): Eşti la vrăjitor, iubito, la 
vrăjitor. Timpul nu mai există. Am desfiinţat timpul. 


(În scenă lumina devine estompată, difuză, edenică.) 


VOCEA ΑΝΝΕΤΤΕΙ (pierdută):  Videofonul a rămas 
deschis... Ne văd... 
VOCEA LUI CRIS (incantatorie): Am desfiinţat spaţiul... 


(Scena se întunecă.) 


VOCEA ANNETTEI: Au, Cris, mă doare, nu mă strânge. 

VOCEA LUI CRIS: Nu mai exişti. Peste nouă luni vom avea 
un mic vrăjitor. Peste nouăzeci de ani, când va termina 
studiile de Magie, îi vom face şi lui un cabinet al 
iluziilor, mai mare şi mai prosper decât al nostru, pe un 
nou satelit... 


(În scenă a rămas luminat numai portretul lui Cris, cel 
cu pieptul dezgolit, cu ochi arzători şi vicleni. Capsula 
întunecată se învârteşte în Cosmos.) 

1968 


---- CORTINA ---- 

